08/09/2022 | Administración LocalMunicipal
Porto do Son
Aprobación definitiva da modificación da Ordenanza Municipal pola que se establecen as bases reguladoras para o outorgamento das axudas escolares do Concello de Porto do Son.

Ao non terse presentado reclamacións durante o prazo de exposición ó público, queda automáticamente elevado a definitivo o acordo plenario inicial aprobatorio da Modificación da ordenanza municipal pola que se establecen as bases reguladoras para o outorgamento das axudas escolares do Concello de Porto do Son, cuxo texto definitivo se fai público en cumprimento do disposto no artigo 70.2 da Lei 7/1985 de 2 de abril, reguladora das bases do réxime local. O artigo 39 da Constitución Española establece, que os poderes públicos deben asegurar a protección ás familias, e no seu artigo 27 proclama o dereito á educación e no apartado 4 se establece a obrigatoriedade e gratuidade da ensinanza básica. Por outro lado a Lei Orgánica de Educación 2/2006, de 3 de maio, no artigo 1 asume coma un dos seus principios inspiradores a equidade que garanta a igualdade de oportunidades e actúe coma elemento compensador de das desigualdades persoais, culturais, económicas e sociais, o tento que garanta no seu artigo 82 a igualdade de oportunidades no mundo rural. As consecuencias socioeconómicas da actual crise distribúense de forma desigual na poboación, producindo un impacto social elevadísimo, aumentando os niveis de pobreza e exclusión social de aqueles colectivos máis vulnerables: entre os que se atopan as familias con menores o seu cargo que carezan de medios económicos suficientes para asegurar a cobertura das necesidades básicas. A Ordenanza pola que se establecen as bases reguladoras do outorgamento das axudas escolares do Concello de Porto do Son aprobada no 2012 e modificada no ano 2014 co fin da apoiar ás familias en certos custes relacionados coa escolarización na educación tanto obrigatoria coma post obrigatoria, non contempla certos gastos que con motivo da situación actual post covid se fan evidentes, tales coma o servizo de conciliación de madrugadores e comedor escolar, así coma o gasto en equipamento informático. A modificación actual xurde co fin de ampliar as liñas ou tipoloxías de axudas concedidas ás familias con estudantes incluíndo as de “conciliación” e “material informático”. Os fins que se pretenden acadar con esta modificación son: a) Establecer medidas de acción positiva en favor de persoas con diversidade funcional ou vítimas de violencias de xénero, ponderando como factor cualificado estas situacións, en cumprimento da normativa de referencia. b) Reducir as dificultades para a conciliación da vida familiar e laboral, que repercute negativamente, entre outras consecuencias, na inserción laboral das mulleres. c) Reducir a fenda dixital, do alumnado escolar e estudante de Porto do Son, orixinada por motivos económicos e que dificulta o acceso á educación en condicións de igualdade, situación que se veu agravada coa recente crise sanitaria provocada pola pandemia de Covid-19 Para o cal se sinala coma obxectivos a alcanzar: facilitar a escolarización e o acceso aos estudios ao alumnado de Porto do Son, con independencia da súa situación de saúde, familiar, económica. posibilitando a conciliación da vida familiar e laboral das familias de Porto do Son o que repercute na inserción laboral das mulleres de Porto do Son, e reducir a fenda dixital por motivos económicos do alumnado de Porto do Son, evitando desigualdades na calidade educativa do alumnado de Porto do Son por motivos económicos. A introdución destas novas liñas de subvención por tanto, debe ser regulada por ordenanza xa que os destinatarios (os/as perceptores/beneficiarios/as da axuda) son unha pluralidade indeterminada de persoas, sendo a actuación municipal susceptible de sucesivas aplicacións. Polo tanto, debe ser coñecido de ante man polos potenciais beneficiarios/as as condicións/requisitos de acceso; o dereito que lles asiste de accederás axudas previstas; ser coñecedores dos dereitos/deberes que se derivarán de ser beneficiarios, así como, ser coñecedores dos trámites e o procedemento a seguir por esta administración ata ditar a oportuna resolución e o seguimento que se realizará. De acordo cos principios de necesidade e eficacia, esta modificación normativa se encontra xustificada por unha razón de interese xeral, sendo o instrumento axeitado para solucionar os problemas detectados no marco normativo anterior. Despois dun análise previo da situación, considérase que a modificación desta ordenanza é a mellor solución reguladora posible para alcanzar os obxectivos propostos, non atopando outras solucións alternativas, para acadar o dito fin. A ordenanza se fundamenta en outras na seguinte normativa: -Lei 38/2003, do 17 de novembro, Xeral de Subvencións -Real Decreto 987/2006, do 21 de xullo polo que se aproba o regulamento da Lei 38/2003, doo 17 de novembro, Xeral de Subvencións -Lei 9/2007, de 13 de xuño de Subvencións de Galicia -Lei 39/2015, de 1 de outubro de procedemento administrativo común das AAPP -Lei Orgánica 3/2018 do 5 de decembro de protección de datos persoais e garantía dos dereitos dixitais -Lei 7/1985, de 2 de abril Reguladora das Bases de Réxime Local, -Lei 19/2013, de 9 de decembro, de transparencia, acceso á información pública e bo goberno O artigo 17.2 da Lei 38/2003, do 17 de novembro, xeral de subvencións establece que as bases reguladoras das subvencións das corporacións locais deberanse aprobar no marco das bases de execución do orzamento, a través dunha ordenanza xeral de subvencións ou mediante unha ordenanza específica para as distintas modalidades de subvencións. Sendo a Lei 7/1985, de 2 de abril Reguladora das Bases de Réxime Local, a que regula o procedemento tanto para a aprobación coma modificación das ordenanzas municipais. Coa entrada en vigor da Lei 39/2015, de 1 de outubro, do Procedemento Administrativo Común das Administracións Públicas se introduciu a obrigación de que con carácter previo á elaboración do proxecto de modificación da Ordenanza, se realizará unha Consulta Pública, a través do portal web da administración competente, tramite que queda acreditado na documentación do expediente. A concesión das axudas escolares do Concello de Porto do Son rexeranse polo establecido na presente ordenanza coas modificacións posteriores que se aproben e nas disposicións que se adopten para a súa aplicación e desenvolvemento. En canto ao non disposto nas presentes bases serán de aplicación os preceptos básicos da Lei 38/2003, do 17 de novembro, xeral de subvencións (LXS) e do Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións (RXS); a normativa de desenvolvemento contida na Lei 9/2007, do 13 de xuño, de subvencións de Galicia (LSG) e na restante normativa reguladora de subvencións de aplicación supletoria e restante regulación administrativa. Constitúe o obxecto desta ordenanza e as súas modificacións, a regulación das bases que han de rexer para o outorgamento das subvencións municipais destinadas a financiar certos custos relacionados coa escolarización na educación infantil e ensinanza obrigatoria (educación primaria e ESO), así como na ensinanza pos-obrigatoria (bacharelato, formación profesional ou universitaria) das veciñas e dos veciños de Porto do Son. As subvencións que se regulan nestas bases articúlanse, atendendo á natureza específica dos custos escolares que se subvencionan, nas seguintes liñas de subvencións: O procedemento de concesión destas subvencións, será o de concorrencia competitiva mediante a comparación de solicitudes ao obxecto de establecer unha prelación entre as mesmas de acordo cos criterios de valoración previamente fixados na convocatoria, procedendo á concesión a aquelas que obtiveran maior valoración de conformidade cos citados criterios.1. Terán a consideración de persoas beneficiarias das subvencións que se regulan nesta ordenanza as persoas físicas que haxan de realizar a actividade que fundamente o seu outorgamento ou que se atope na situación que lexitima a súa concesión. En concreto que cumpra os seguintes requisitos: a) Atoparse empadroada/o no Concello de Porto do Son. b) Con carácter xeral, estar matriculada/o para cursar estudos en centros de ensino oficiais no ano escolar correspondente ao da convocatoria das axudas. c) Con carácter específico: - Liña “material escolar”: cursar estudos de educación infantil. - Liña “transporte escolar”: cursar estudos de bacharelato, formación profesional ou ensinanzas universitarias que non se presten no termo municipal de Porto do Son. - Liña “conciliación”: Cursar estudos de educación infantil, educación primaria e secundaria. Que sexan usuarios no ámbito escolar dun servizo de comedor e/ou aula madrugadores no período que se especifique na convocatoria de cada ano. Que ambos representantes legais ou representante legal no caso de familia monoparental da/o menor, segundo o artigo 4 destas bases, estean traballando ou realizando formación presencial coa finalidade dunha futura inserción laboral (formación regrada ou formación ocupacional a través do Servizo Público de Emprego cunha carga lectiva de, cando menos, 5 horas diarias cunha duración mínima de tres meses durante o período lectivo escolar ou teñan unha discapacidade recoñecida igual ou superior ao 65 %. No caso de proxenitores separados ou en vías de separación con cargas familiares compartidas terase en conta a ocupación de ambos proxenitores e que en todo caso o/a solicitante cumpra algún suposto dos anteriormente citados. - Liña “material informático”: Cursar estudos de educación primaria, secundaria, bacharelato, formación profesional ou universitaria. Non ter sido beneficiaria/o dunha axuda para o mesmo fin do Concello de Porto do Son nos cinco anos anteriores á solicitude. d) Non superar o nivel de renda que se estableza na convocatoria. Establécese como factor de ponderación favorable para o caso de persoas en situación de violencia de xénero na unidade familiar ou de alumnas/os con discapacidade recoñecida cun grao igual ou superior ó 33%, que cada persoa da unidade de convivencia que estea nesta situación compute, a efectos do cálculo da RPC, como dúas persoas. e) Non percibir ningunha outra axuda para o mesmo fin. f) Non ter pendentes de xustificación, unha vez rematado o prazo para iso, outras axudas ou subvencións outorgadas polo Concello de Porto do Son.2. As persoas beneficiarias das axudas que se regulan nesta ordenanza terán as seguintes obrigas: a) Realizar a actividade que constitúe o obxecto da subvención. b) Someterse á actividade de control do concello destinada a comprobar a veracidade dos actos consignados na documentación presentada, así como o cumprimento dos requisitos para a percepción da axuda e colaborar co concello en ditas actuacións. c) Estar ao corrente das súas obrigas fiscais, así como coa Seguridade Social e non ser debedor/a por resolución de procedencia de reintegro doutra subvención. No caso das persoas menores de idade, a obriga virá referida ás persoas titores legais. d) Comunicar ante o concello a modificación nas circunstancias esixidas para a concesión da axuda, de ser o caso. e) As restantes previstas na normativa reguladora de subvencións. O procedemento de concesión das axudas iniciarase coa aprobación da convocatoria, que será publicada na BDNS e o seu extracto no BOP, sen prexuízo de que si se estima convite, se publique, tamén noutros medios que permitan a súa difusión e que se especificarán na resolución de aprobación da dita convocatoria. A convocatoria será aprobada polo órgano concedinte, que será o alcalde ou órgano no que delegue. O contido da convocatoria deberá ser: 1. Nº e data do BOP no que se publiquen estas bases reguladoras.2. A/as aplicación/s orzamentaria/s á/s que se imputan os créditos orzamentarios das axudas, así como o importe máximo a conceder.2.1 Cando a contía total máxima das subvencións convocadas se distribúa entre diferentes créditos orzamentarios e se outorgue expresamente á dita distribución carácter estimativo, a alteración da dita distribución non precisará de nova convocatoria, pero si das modificacións orzamentarias que procedan. No caso de que as axudas se imputen á mesma aplicación orzamentaria, tamén poderase alterar a distribución prevista na convocatoria, sempre que se indique que aquela ten carácter estimativo. Neste caso, con carácter previo á resolución da concesión, o órgano concedinte deberá aprobar a distribución definitiva das subvencións e publicala nos mesmos medios que a convocatoria.2.2 Poderase prever unha contía máxima adicional, que se poderá sumar ao importe máximo da convocatoria, nos supostos do artigo 31.2 LSG, que prevé un aumento do crédito orzamentario debido a algún dos seguintes motivos: a) Unha xeración, ampliación ou incorporación de crédito. b) A existencia de remanentes de outras convocatorias financiadas con cargo a aplicacións orzamentarias do mesmo nivel de vinculación xurídica sempre que haxa suficientes recursos financeiros para o seu financiamento. A contía adicional deberá preverse na convocatoria e terá o carácter de importe máximo. A efectividade da ampliación do importe convocado condiciónase á declaración de dispoñibilidade do crédito orzamentario preciso como consecuencia dalgunha das circunstancias descritas no parágrafo anterior, e previa a aprobación da modificación orzamentaria procedente antes da resolución de outorgamento das subvencións. Nestes supostos, o órgano concedinte deberá aprobar o incremento do crédito orzamentario e publicalo nos mesmos medios que a convocatoria.3. Obxecto, condicións e finalidade da concesión da subvención.4. Expresión de que a concesión se efectúa en réxime de concorrencia competitiva.5. Requisitos para solicitar a subvención e forma de acreditalos.6. Indicación dos órganos competentes para a instrución e resolución do procedemento.7. Prazo de presentación de solicitudes.8. Prazo de resolución e notificación.9. Documentación e informacións que deben achegarse coa solicitude.10. Indicación de se a resolución pon fin á vía administrativa e réxime de recursos.11. Criterios de valoración das solicitudes, de acordo co artigo 7 destas bases.12. Facer constancia que a xustificación será con carácter previo ó pago.13. Medio de notificación da resolución.1. As solicitudes para o outorgamento das axudas reguladas nesta ordenanza formalizaranse no modelo normalizado que será publicado coa correspondente convocatoria. Coa solicitude achegarase a seguinte documentación: a) D. N. I./N. I. E. da persoa solicitante. b) Libro de familia ou documento similar que acrediten as persoas que compoñen a unidade familiar. c) Matrícula oficial de estudos ou certificado de matrícula expedido polo centro educativo correspondente ao curso escolar que corresponda. d) Autorización de consulta de datos fiscais e de empadroamento ou en caso contrario copia da última declaración da renda ou certificado de imputación de rendas de Facenda dos integrantes da unidade familiar e de empadroamento. e) Outros xustificantes de ingresos económicos do último ano fiscal declarado, no caso de non ter feito a declaración do IRPF e non dispoñer de datos fiscais que acrediten o seu nivel de renda f) Declaración responsable de non percibir axudas doutras entidades polo mesmo concepto. g) Declaración responsable da persoa solicitante de atoparse ao corrente no cumprimento das súas obrigas tributarias e coa Seguridade Social. h) Certificado de titularidade dunha conta bancaria, da que sexa titular a persoa solicitante, na que figure o IBAN. i) Adicionalmente, coas solicitudes presentadas ao abeiro da Liña “material escolar”, “conciliación” e “material informático” deberán achegarse os xustificantes da realización do gasto subvencionable. Para estes efectos, deberá presentarse a factura, na que deberá constar a identificación da persoa solicitante e o detalle do gasto, expedida cos requisitos previstos no RD 1619/2012, do 30 de novembro, Regulamento de facturación, así como o xustificante da realización do pago. No caso de que o gasto se teña pagado á ANPA ou centro escolar, por ser esta a entidade que xestiona a actividade ou a compra de material, poderá xustificarse cun certificado no que dita entidade así o acredite. j) Para o suposto de solicitar a axuda para a liña de “conciliación” deberase engadir na solicitude a documentación acreditativa de que o/s representante/s legal/is do neno/a está/n traballando ou realizando formación presencial. Esta documentación poderá ser a copia compulsada do contrato vixente, o informe da vida laboral expedido pola Seguridade Social, un certificado de formación expedida por el SEPE, ou calquera outro válido admitido en dereito. k) No caso de separación dos proxenitores deberán achegar a sentencia xudicial da separación. l) No suposto de discapacidade, certificado de discapacidade recoñecida cun grao igual ou superior ó 33% do alumno/a expedido polo órgano competente da CCAA m) Para o caso de vítima de violencia de xénero, documentación acreditativa da situación de violencia de xénero, de acordo co establecido no artigo 23 da Lei Orgánica 1/2004, de 28 de decembro de Medidas de Protección integral contra a Violencia de Xénero e normativa de desenvolvemento.2. O prazo para a presentación de solicitudes determinarase na convocatoria.3. As solicitudes presentaranse no Rexistro Xeral do Concello de Porto do Son ou nalgunha das forma establecida no artigo 16 da Lei 39/2015, do 1 de outubro, do Procedemento Administrativo Común das administración Públicas, e serán asinadas pola persoa que teña a condición de persoa beneficiaria, de acordo co artigo 4.1. A concesión das subvencións reguladas nesta ordenanza, tendo en conta a brevidade do prazos que se dispón para a súa tramitación e a simplicidade da documentación a achegar para xustificar a súa concesión, tramitarase polo procedemento abreviado establecido polo artigo 22 da Lei 9/2007, do 13 de xuño, de subvencións de Galicia no que a proposta de concesión se formula ao órgano concédente directamente polo órgano instrutor, que unicamente deberá comprobar a concorrencia dos requisitos requiridos para conceder a subvención e determinar a contía da mesma segundo os criterios sinalados na convocatoria.2. A instrución do procedemento corresponderalle a unha/un técnica/o do Departamento Municipal de Servizos Sociais, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe elaborar a proposta de resolución.3. O órgano instrutor, cando comprobe que as solicitudes presentadas carecen dalgún dos requisitos establecidos con carácter xeral pola normativa reguladora do procedemento administrativo ou esixidos pola normativa específica de aplicación, requirirá ás persoas solicitantes as correccións que procedan outorgándolles un prazo de dez días hábiles, que terá carácter improrrogable. Transcorrido o dito prazo, se non se produce a emenda requirida, entenderase o desestimento da solicitude e as peticións serán arquivadas sen máis trámites.4. Instruído o expediente, o órgano instrutor formulará unha proposta motivada de outorgamento das axudas, que deberá ter o seguinte contido: a) A constatación de que, segundo a información que obra no expediente, se desprende que as persoas beneficiarias propostas cumpran todos os requisitos necesarios para acceder á subvención. b) Indicación da porcentaxe e/ou o importe da axuda que lle corresponde a cada solicitude. c) Solicitudes para as que se propón a denegación do outorgamento e motivos nos que se basea a proposta.5. A proposta de resolución non crea dereito ningún a favor da persoa beneficiaria proposta fronte á administración mentres non se lle notifique a resolución de concesión.6. A contía das subvencións a outorgar determinarase como unha porcentaxe ou unha contía fixa en función da renda da unidade familiar, concretándose na convocatoria de cada ano os tramos de renda aos que lle corresponde aplicar o porcentaxe ou contía fixa a cada liña de subvencionada, sen que o importe da axuda poda superar o gasto xustificado para cada liña de subvención.7. No caso de que a contía das axudas a outorgar superase o crédito orzamentario consignado para este fin, reducirase proporcionalmente o importe das axudas a outorgar ás persas beneficiarias do tramo máis elevado de renda per cápita de modo proporcional. De ser preciso, efectuarase a mesma operación respecto ás persoas beneficiarias de axudas do tramo inmediatamente inferior e así sucesivamente.8. Cando non se esgotase o crédito orzamentario asignado a algunha das liñas de subvencións, despois de aplicar a alteración da súa distribución e/ou a contía adicional do punto 2 do artigo 5, excepcionalmente e de xeito motivado, poderán outorgarse axudas, no seu importe mínimo, ás persoas solicitantes que non cumprindo co requisito do nivel de renda per cápita mensual máxima non a superen en máis dun 10%. Neste suposto, o outorgamento das axudas efectuarase segundo o criterio de menor renda ata o esgotamento do crédito.9. O importe da renda per cápita mensual da unidade familiar será o cociente resultante de dividir a renda mensual da unidade familiar polo número de persoas que a integran. A renda mensual resultará de dividir entre 12 a renda anual da unidade familiar, que á súa vez será o resultado da suma dos rendementos percibidos por cada membro da unidade familiar. Os criterios específicos para o cómputo deste importe, especificaranse na convocatoria que se realice cada ano.10. Entenderase por unidade familiar a/o alumna/o e, no caso de convivir con outras persoas, teranse en conta, os/as representantes legais e irmáns/s (ou acollidos/as) menores de 21 anos que convivan no mesmo domicilio, idade ampliable ata os 25 anos mentres realicen estudos axeitados á súa idade e titulación ou encamiñados á obtención dun posto de traballo (incluiranse os estudos realizados en centros educativos públicos ou privados, sempre que teñan unha duración lectiva dun curso académico). 1. O prazo máximo para resolver o procedemento e notificar a resolución do dito procedemento é de tres meses contados desde a publicación da correspondente convocatoria.2. O Alcalde ou órgano no que delegue, atendendo á proposta do órgano instrutor, e previo informe da Intervención Municipal, resolverá motivadamente sobre o outorgamento ou denegación das axudas solicitadas. A resolución que se dite conterá a relación das persoas beneficiarias e os importes das axudas, así como a relación de solicitudes desestimadas con indicación dos motivos da desestimación. A expresión dos recursos que procedan contra a resolución de concesión, indicaranse na notificación. A falla de notificación no prazo indicado lexitima ás persoas interesadas para entender desestimada a súa solicitude.3. A resolución do procedemento porá fin á vía administrativa e contra ela poderase interpor recurso contencioso administrativo perante o Xulgado do Contencioso- administrativo, no prazo de dous meses contados desde o seguinte ao da notificación da resolución o u no prazo de seis meses a contar desde o día seguinte á data na que poida entenderse desestimada a solicitude por silencio administrativo. Con carácter potestativo, de conformidade co preceptuado nos artigos 123 e 124 da Lei 39/2015, do 1 de outubro, do Procedemento Administrativo Común das Administración Públicas, poderase interpor recurso de reposición no prazo dun mes contado a partir do seguinte ao de notificación da resolución ou desde o seguinte a aquel no que a solicitude poida entenderse desestimada por silencio administrativo. A xustificación das axudas outorgadas ao abeiro da liña “transporte escolar” non requirirá máis que da presentación da documentación enumerada no artigo 6 da presente ordenanza. Tratándose de axudas concedidas ao abeiro da liña “material escolar”, “conciliación” e “material informático” a xustificación entenderase realizada coa presentación da factura ou xustificante dos gastos realizados e a acreditación do pago, a unir á solicitude, de acordo co artigo 6 da ordenanza. O pagamento das subvencións outorgadas realizarase despois da publicación da concesión definitiva e tras a aceptación por parte da persoa beneficiaria, nun único pagamento e mediante ingreso por transferencia bancaria na conta achegada coa solicitude.1. As persoas beneficiarias das subvencións deberán reintegrar o seu importe, incrementado cos xuros de demora calculados ata a data na que se acordase a procedencia do reintegro, nos seguintes supostos: a) Cando variasen as circunstancias que motivaron a concesión da axuda. b) Nos demais supostos previstos no artigo 37 da Lei 38/2003, do 17 de novembro, xeral de subvencións.2.–O procedemento de reintegro tramitarase de conformidade co establecido nos artigos 36 e seguintes da Lei 38/2003, do 17 de novembro, xeral de subvencións e 32 e seguintes da Lei 9/2007, do 13 de xuño, de subvencións de Galicia. As subvencións reguladas na presente ordenanza serán incompatibles con calquera outro tipo de bolsas ou axudas, que se outorguen para a mesma finalidade. En canto ás infraccións e sancións en que poidan incorrer as persoas beneficiarias destas axudas e o procedemento para a súa imposición estarase ao disposto no título IV da Lei 38/2003., do 17 de novembro, Xeral de Subvencións (LXS) e do Real Decreto 987/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións. Os datos persoais obtidos nos procedementos derivados destas bases serán tratados, na súa condición de responsable, polo concello e Porto do Son, baseándose no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán tratados e protexidos de acordo co previsto na Lai 39/2015, do 1 de outubro, do Procedemento Administrativo Común e na Lei Orgánica 3/2018, do 5 de decembro, de protección de datos persoais e garantía dos dereitos dixitais. Esta ordenanza, unha vez aprobada definitivamente a súa modificación polo Pleno da Corporación, publicarase integramente no Boletín Oficial da Provincial da Coruña, de conformidade co establecido no artigo 70.2 da Lei 7/1985, do 2 de abril reguladora das bases de réxime local, e entrará en vigor transcorrido o prazo de quince días hábiles previsto no artigo 65.2 do citado texto legal. Contra o presente acordo poderá interporse polas persoas interesadas recurso contencioso- administrativo perante a Sala do Contencioso- Administrativo do Tribunal Superior de Xustiza de Galicia, no prazo de dous meses contados desde o seguinte ao de publicación deste anuncio, de conformidade co disposto no artigo 49 da Lei 29/1998, do 13 de xullo, reguladora da xurisdición con tencioso - administrativa. Porto do Son, a 5 de setembro de 2022 O Alcalde José Luís Oujo Pouso